Craiova Live

Săptămână dedicată Zilei Culturii Naționale la Muzeul Cărții și Exilului Românesc
2026-01-12 09:00 - 17:00, 2026-01-13 09:00 - 17:00, 2026-01-14 09:00 - 17:00, 2026-01-15 09:00 - 17:00, 2026-01-16 09:00 - 17:00 (Europe/Bucharest) | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
🏛️Muzeul Cărții și Exilului Românesc dedică săptămâna 12-18 ianuarie 𝒁𝒊𝒍𝒆𝒊 𝑪𝒖𝒍𝒕𝒖𝒓𝒊𝒊 𝑵𝒂𝒕̦𝒊𝒐𝒏𝒂𝒍𝒆 și organizează o serie de evenimente culturale ce aduc un omagiu lui Mihai Eminescu, poet, prozator, dramaturg și jurnalist, cea mai importantă voce poetică din literatura română.
📌Săptămâna debutează cu expoziția 𝑴𝒊𝒉𝒂𝒊 𝑬𝒎𝒊𝒏𝒆𝒔𝒄𝒖 𝒊̂𝒏 𝒄𝒐𝒍𝒆𝒄𝒕̦𝒊𝒊𝒍𝒆 𝑴𝒖𝒛𝒆𝒖𝒍𝒖𝒊 𝑪𝒂̆𝒓𝒕̦𝒊𝒊 𝒔̦𝒊 𝑬𝒙𝒊𝒍𝒖𝒍𝒖𝒊 𝑹𝒐𝒎𝒂̂𝒏𝒆𝒔𝒄, care va fi disponibilă în Sala Paris în intervalul 12 ianuarie-16 februarie 2026. Expoziția valorifică volume și alte obiecte de artă aflate în patrimoniul muzeului, provenind din mai multe colecții.
📌Marți, 13 ianuarie, la ora 18.00 va avea loc vernisajul expoziției de artă fotografică 𝑺𝒖𝒇𝒍𝒆𝒕 – 𝒑𝒐𝒆𝒛𝒊𝒆 – 𝒇𝒐𝒕𝒐𝒈𝒓𝒂𝒇𝒊𝒆, dedicată Zilei Culturii Naționale. În cadrul expoziției vor fi prezente 151 de fotografii, eseuri fotografice, meditații vizuale asupra temelor eminesciene, lucrări realizate de 31 de artiști fotografi din tară și din diaspora românească.
📌Miercuri, 14 ianuarie, la ora 10.00, va avea loc evenimentul 𝑼𝒏𝒊𝒗𝒆𝒓𝒔𝒖𝒍 𝒆𝒎𝒊𝒏𝒆𝒔𝒄𝒊𝒂𝒏 𝒑𝒓𝒊𝒏 𝒐𝒄𝒉𝒊𝒊 𝒄𝒐𝒑𝒊𝒊𝒍𝒐𝒓, o întâlnire organizată de Cristina Gelep, Rodica Constanda, asistenți de cercetare la Muzeul Cărții și Exilului Românesc, cu elevii clasei a III-a de la Școala Gimnazială „Mihai Eminescu” din Craiova. Întâlnirea va include un concurs cultural cu întrebări despre viața și opera lui Mihai Eminescu, un moment de recitări poetice, precum și discuții pe marginea biografiei și parcursului publicistic al marelui poet. La finalul întâlnirii, elevii realiza câte un desen inspirat de un fragment din creația eminesciană.
📌Joi, 15 ianuarie, la ora 11.00, va avea loc evenimentul 𝑬𝒎𝒊𝒏𝒆𝒔𝒄𝒖 𝒊̂𝒏 𝒂𝒄𝒕𝒖𝒂𝒍𝒊𝒕𝒂𝒕𝒆, moderat de prof. Carmen Theo Făgețeanu, traducător literar și membră a Filialei Craiova a Uniunii Scriitorilor din România. Programul cuprinde momente artistice susținute de elevii Liceului Teologic Adventist din Craiova, coordonați de profesorii Claudia Botezat, Mioara Iana și Carmen Mihai. Prin poezie, lectură și momente muzicale, elevii propun o apropiere directă de textele poetului, punând în evidență modernitatea și actualitatea operei eminesciene.
📌Ultimul eveniment organizat în săptămâna dedicată Zilei Naționale a Culturii este vernisajul expoziției 𝑴𝒆𝒕𝒂𝒎𝒐𝒓𝒇𝒐𝒛𝒆 𝒅𝒆 𝒍𝒂 𝒄𝒖𝒗𝒊𝒏𝒕𝒆 𝒍𝒂 𝒇𝒐𝒓𝒎𝒆, expoziție cu obiecte de artă inspirate din literatura română, organizată de Academia de Artă Handmade București. Vernisajul va avea loc va avea loc joi, 15 ianuarie, la ora 12.00, iar expoziția va fi disponibilă la Muzeul Cărții și Exilului Românesc până la data de 20 februarie 2026.
📌Începând cu anul 2010, românii sărbătoresc Ziua Culturii Naționale în ziua de 15 ianuarie, data nașterii poetului național Mihai Eminescu. În fiecare an, Biblioteca Judeteana Alexandru & Aristia Aman Craiova și Muzeul Cărții și Exilului Românesc celebrează această zi prin organizarea unor evenimente dedicate marelui poet național și promovării culturii.

Expoziție „Regina Maria – 150 de ani de istorie”
2026-01-13 09:00 - 17:00, 2026-01-14 09:00 - 17:00, 2026-01-15 09:00 - 17:00, 2026-01-16 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Expoziția SHOW (reel) / Talking about my Generation
2026-01-13 09:00 - 17:00, 2026-01-14 09:00 - 17:00, 2026-01-15 09:00 - 17:00, 2026-01-16 09:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova vă invită joi, 6 noiembrie 2025, ora 17:00, la Centrul „Constantin Brâncuși”, unde va avea loc vernisajul unei noi expoziții realizate în colaborare cu Departamentul Foto-Video al Universității Naționale de Arte din București
SHOW(reel) / Talking about my Generation
Fotografie/ instalațieVideo
Curator: Michele Bressan
Expoziția marchează 30 de ani de la înființarea Departamentului Foto-Video și se înscrie în seria de evenimente organizate în cadrul parteneriatului instituțional dintre Muzeul de Artă Craiova și Universitatea Națională de Arte din București. Proiectul este realizat de asist. univ. dr. Michele Bressan, în colaborare cu conf. univ. dr. Alexandru Solomon și lect. univ. dr. Alexandru Patatics, aceștia din urmă asigurând curatoriatul secțiunii video.
Expun :
Fotografie/Instalație :
Alex Pașca, Alexia Popescu, Anca Enache, Bianca Georgiana Voicu, Cristina Ulmanu, David Pelmuș, Dumitrița Râzlog, Elena Tănăsescu, Lena Ciobanu, Maria Bâcu, Matei Milstein, Nadina Stoica, Robert Mancini, Ruxandra Nițescu, Sebastian Neculai, Răzvan Șumilă, Teodor Georgescu, Valeriu Cătălineanu, Vasile Tiliban, Vlad Mihuțoiu.
Video :
Adrian Onexe, Anca Enache, Anca Țintea, Bogdan Enciulescu-Ciuciu, Clara Goldenstein, Cătălin Nae, Delia Prodan, Dimitrie Gora, Dora Huiban, Georgiana Cojocaru, Ioana Albu, Maria-Bianca Popa, Maria Nicolae, Mihai Bodea, Ruxandra Nițescu, Ștefan Sali, Ștefania Crăciun, Teodora Rotaru, Vlad Dragne.
Andreea-Maria Tîrziu, Andrei-Adrian Oprea, Ana-Maria Mihailidis, Cristina Croitoru, Cristina Tudor, Cătălin Ionuț Sturzea, David Dincă, Flavius-Alexandru Cîrlig, Gabriel Santoro, Irina Aldea, Karina Bărbulescu, Mircea Radu, Renaldo Bano, Selena Pîrvu, Vlad-Andrei Cojocaru.

„SHOW(reel) / Talking about my Generation este construită pe ideea unui carusel de lucrări ce acoperă întregul spectru al departamentului de fotografie al Universității Naționale de Arte din București. Sunt prezentate atât lucrări de licență sau disertație, cât și lucrări realizate de doctoranzi sau de studenți aflați încă în anii de studiu.Subtitlul, Talking about my generation, este o parafrazare a piesei My Generation, lansată în 1965 de The Who și preia, de fapt, conceptul expozițional. Pornind de la posibilitatea de a accesa o arhivă de lucrări care acoperă ultimii ani, se constată că anumite teme se regăsesc frecvent în discursurile mai multor studenți. Ajungem astfel să percepem aceste lucrări drept un background pentru generațiile de absolvenți din ultimii ani. Într-un sens macro, identificăm lucrările pe o busolă generațională, care ne permite să localizăm actualitatea practicilor definitorii pentru sfera ultra-contemporană. Acel talking about capătă o încărcătură conceptuală. Pe parcurs, procesul a devenit similar cu cel al unui sonar care emite de fiecare dată când întâlnește ceva relevant. Selecția lucrărilor se configurează astfel ca o colecție de asemenea semnale receptate; un ansamblu capabil să definească atât each generation, cât și my generation, cea cu care fiecare dintre artiștii participanți se identifică prin lucrări ce devin instrumente de localizare spațio-temporală a autorului.Selecția expusă la Muzeul de Artă din Craiova transformă spațiul într-un Kunstkabinett, într-o cameră artistică dominată de preocupări estetice, în care lucrurile se întâmplă pentru că sunt lăsate să se întâmple. Acest tip de display explorează dinamica unei faze importante: aceea a unui moment de trecere; o trecere care este, în primul rând, de natură mentală. Expoziția de la Centrul „ Constantin Brâncuși” din Craiova este gândită ca un reper simbolic; este momentul în care carierele încep sau, uneori, sunt prematur abandonate. Astfel de expoziții au o menire diferită de cea imediat recognoscibilă: aceea a unei simple prezentări de lucrări realizate de studenți. Cred că asemenea proiecte, cu toate etapele și încărcătura lor, funcționează ca o simulare, în care cei implicați nu doar se responsabilizează, ci își pot imagina o posibilă viață trăită în acești parametri”, apreciază curatorul Michele Bressan.

SHOW(reel) / Talking about my Generation va putea fi vizitată gratuit la Centrul „Constantin Brâncuși” Craiova, în perioada 7 noiembrie 2025 – 30 ianuarie 2026, de marți până duminică, între orele 10:00 – 17:00.

Expoziție Alexandru Pasat - Memoria materiei, metamorfoza formelor
2026-01-13 10:00 - 17:00, 2026-01-14 10:00 - 17:00, 2026-01-15 10:00 - 17:00, 2026-01-16 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită să vizitați expozița Alexandru PASAT – Memoria materiei, metamorfoza formelor (sculptură, desen), curator: Ruxandra Demetrescu. Deschiderea expoziției are loc joi, 16 octombrie, 2025, ora 17:00.
Alexandru Pasat este o personalitate remarcabilă a culturii vizuale contemporane românești. Născut în 1955 în comuna Plenița din județul Dolj, Alexandru Pasat și-a început studiile artistice la Liceul de Artă din Craiova. A urmat sculptura la Institutul de Arte plastice „Ion Andreescu“ din Cluj-Napoca, devenind profesor al acestei prestigioase universități. A expus în țară și în străinătate, pentru activitatea sa fiindu-i decernate numeroase premii dintre care: Premiul de Excelență al Uniunii Artiștilor Plastici din România (2020), Medalia Meritul Cultural Clasa I conferită de Preşedintele României (2004), Medalia de aur pentru participarea României la Bienala Internaţională de Sculptură „Dantesca”, Ravenna, Italia (1988).
Activitatea sa artistică se distinge prin dimensiunea înnoitoare a experimentelor formale și interesul constant pentru explorarea diverselor materiale/materialități caracteristice sculpturii. Memoria materiei, metamorfoza formelor este prima sa expoziție personală la Craiova, unde vor fi expuse lucrări realizate în ultimii ani, într-un parcurs retrospectiv marcat de câteva opere emblematice, ce datează din perioada 1990-2010.
Expoziţia Memoria materiei, metamorfoza formelor va putea fi vizitată la parterul Palatului „Jean Mihail” în perioada în perioada 17 octombrie 2025 – 15 martie 2026, de marți până duminică între orele 10:00 – 17:00.
*
Alexandru Pasat s-a născut la 27 aprilie 1955. În perioada 1976 – 1980 a studiat la Institutul de Arte Plastice „Ion Andreescu” Cluj-Napoca, specializarea Sculptură. Din 1999 este profesor invitat la Academia de Vară – Beratzhausen (Regensburg / Germania), iar din 2004 a devenit cadru didactic la secția sculptură a Universității de Artă și Design din Cluj-Napoca.
Partener: Consiliul Județean DoljParteneri media: TVR Craiova, Tele U Craiova, Modernism, Curatorial, Ramuri, Scrisul Românesc, Mozaicul, Discover Dolj.

Expoziție de artă fotografică Suflet - poezie - fotografie, dedicată Zilei Culturii Naționale 2026 la Muzeul Cărții și Exilului Românesc
2026-01-13 18:00 - 19:00, 2026-01-14 09:00 - 17:00, 2026-01-15 09:00 - 17:00, 2026-01-16 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
🏛️Muzeul Cărții și Exilului Românesc dedică săptămâna 12-18 ianuarie 𝒁𝒊𝒍𝒆𝒊 𝑪𝒖𝒍𝒕𝒖𝒓𝒊𝒊 𝑵𝒂𝒕̦𝒊𝒐𝒏𝒂𝒍𝒆 și organizează o serie de evenimente culturale ce aduc un omagiu lui Mihai Eminescu, poet, prozator, dramaturg și jurnalist, cea mai importantă voce poetică din literatura română.
Printre aceste evenimente, marți, 13 ianuarie, la ora 18.00 va avea loc vernisajul expoziției de artă fotografică 𝑺𝒖𝒇𝒍𝒆𝒕 – 𝒑𝒐𝒆𝒛𝒊𝒆 – 𝒇𝒐𝒕𝒐𝒈𝒓𝒂𝒇𝒊𝒆, dedicată Zilei Culturii Naționale. În cadrul expoziției vor fi prezente 151 de fotografii, eseuri fotografice, meditații vizuale asupra temelor eminesciene, lucrări realizate de 31 de artiști fotografi din tară și din diaspora românească.

Expoziție „Doar eu pot fi aiciacum”
2026-01-15 12:00 - 16:00, 2026-01-16 12:00 - 16:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă invităm la GLORIÆ Art Gallery să vizitați expoziția „Doar eu pot fi aiciacum”, un proiect colectiv care reunește lucrări semnate de Paul Ilfoveanu, Ana Ionescu, Albert Kaan, Irina Motroc, Radu Pandele, Ana Pascu și Alexandru Ranga.
Expoziția, curatoriată de Anne-Marie Lolea și Gloria Berceanu, va fi deschisă publicului în perioada 17 octombrie 2025 – 16 ianuarie 2026.
Titlul expoziției – „Doar eu pot fi aiciacum” – propune, așa cum notează curatoarea Anne-Marie Lolea, „o trecere subtilă de la spațiul comun la spațiul întrupat, un moment de respiro de care fiecare dintre noi are nevoie”. Conceptul se construiește în jurul ideii de „Ba”, un concept formulat de Ikujiro Nonaka și definit ca un context viu în care cunoașterea, emoția și experiența se nasc prin prezență și interacțiune. Expoziția devine astfel un câmp stratificat – fizic, digital, mental și relațional – în care lucrările funcționează simultan ca obiecte estetice și catalizatori ai unui proces continuu de dialog.
„Zonele din expoziție sunt articulate potrivit unor filosofii intime, al unui impuls interior de creație al fiecăruia dintre artiști. Și deși este vorba, de fiecare dată, de nevoia personală de a exterioriza o anumită trăire, cercetare sau gând, prin recontextualizarea de aiciacum, lucrările ajung într-un punct comun, transformând spațiul într-un Ba stratificat”, explică Anne-Marie Lolea.
Viziunea curatorială a Gloriei Berceanu accentuează rolul privitorului ca parte activă a expoziției: „Articularea camerelor servește primordial privitorului. Demersul constituie o invitație la explorare, la îndepărtare de precepte și apropiere de sensibilități intime imediate. Șapte artiști cu personalități și practici distincte se transformă într-o entitate singulară, uniți prin experiența universală a ceea ce înseamnă „să fii într-un moment și într-un loc determinat”.”
Expoziția propune un traseu în care lucrările comunică între ele prin tensiuni vizuale și concepte complementare – de la îngrădirea instalată de Ana Ionescu la gravitatea fulgerului semnat de Alexandru Ranga, de la reflecțiile asupra identității ale lui Paul Ilfoveanu la instalațiile Anei Pascu care investighează relația dintre interior și exterior.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției Permanent World Encyclopedia, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.
GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025, consolidându-și rapid prezența în rețeaua instituțiilor independente de artă contemporană din România.

Expoziție de artă handmade „Metamorfoze: de la cuvinte la forme”
2026-01-15 12:00 - 17:00, 2026-01-16 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează joi, 15 ianuarie 2026, la ora 12.00, vernisajul expoziției de artă handmade intitulată sugestiv „Metamorfoze: de la cuvinte la forme”, ce aduce în atenția publicului măiestria artiștilor români, transpusă în opere de artă inspirate de marile teme și curente ale literaturii noastre.

Vernisajul celebrează Ziua Culturii Naționale și aduce un omagiu marelui poet național Mihai Eminescu, poezii precum „Floare Albastră”, „Luceafărul”, „Povestea teiului” sau „Freamăt de codru” fiind reflectate în pictură, bijuterie și aranjamente florale inedite.

𝐴𝑐𝑒𝑎𝑠𝑡𝑎 𝑒𝑠𝑡𝑒 𝑐𝑒𝑎 𝑑𝑒-𝑎 𝑋𝐼𝑉-𝑎 𝑒𝑑𝑖𝑡̦𝑖𝑒 𝑎 𝑒𝑥𝑝𝑜𝑧𝑖𝑡̦𝑖𝑖𝑙𝑜𝑟 𝑡𝑒𝑚𝑎𝑡𝑖𝑐𝑒 𝑜𝑟𝑔𝑎𝑛𝑖𝑧𝑎𝑡𝑒 𝑑𝑒 𝐴𝑐𝑎𝑑𝑒𝑚𝑖𝑎 𝑑𝑒 𝐴𝑟𝑡𝑎̆ 𝐻𝑎𝑛𝑑𝑚𝑎𝑑𝑒 𝐵𝑢𝑐𝑢𝑟𝑒𝑠̦𝑡𝑖 𝑠̦𝑖 𝑟𝑒𝑝𝑟𝑒𝑧𝑖𝑛𝑡𝑎̆ 𝑜 𝑐𝑒𝑙𝑒𝑏𝑟𝑎𝑟𝑒 𝑎 𝑐𝑎𝑝𝑜𝑑𝑜𝑝𝑒𝑟𝑒𝑙𝑜𝑟 𝑙𝑖𝑡𝑒𝑟𝑎𝑡𝑢𝑟𝑖𝑖 𝑟𝑜𝑚𝑎̂𝑛𝑒 𝑝𝑟𝑖𝑛 𝑡𝑟𝑎𝑛𝑠𝑝𝑢𝑛𝑒𝑟𝑒𝑎 𝑙𝑜𝑟 𝑖̂𝑛 𝑜𝑝𝑒𝑟𝑒 𝑑𝑒 𝑎𝑟𝑡𝑎̆ 𝑙𝑢𝑐𝑟𝑎𝑡𝑒 𝑚𝑎𝑛𝑢𝑎𝑙 𝑑𝑒 𝑎𝑟𝑡𝑖𝑠̦𝑡𝑖 𝑑𝑖𝑛 𝑅𝑜𝑚𝑎̂𝑛𝑖𝑎. 𝐵𝑖𝑗𝑢𝑡𝑒𝑟𝑖𝑎, 𝑑𝑒𝑐𝑜𝑟𝑢𝑙, 𝑎𝑟𝑡𝑎 𝑝𝑙𝑎𝑠𝑡𝑖𝑐𝑎̆ 𝑠̦𝑖 𝑎𝑟𝑡𝑎 𝑣𝑒𝑠𝑡𝑖𝑚𝑒𝑛𝑡𝑎𝑟𝑎̆ 𝑠𝑢𝑛𝑡 𝑐𝑎̂𝑡𝑒𝑣𝑎 𝑑𝑖𝑛𝑡𝑟𝑒 𝑚𝑜𝑑𝑢𝑟𝑖𝑙𝑒 𝑖̂𝑛 𝑐𝑎𝑟𝑒 𝑒𝑠𝑡𝑒 𝑟𝑒𝑓𝑙𝑒𝑐𝑡𝑎𝑡𝑎̆ 𝑝𝑜𝑒𝑧𝑖𝑎, 𝑝𝑟𝑜𝑧𝑎, 𝑣𝑖𝑎𝑡̦𝑎 𝑠̦𝑖 𝑝𝑒𝑟𝑠𝑜𝑛𝑎𝑙𝑖𝑡𝑎𝑡𝑒𝑎 𝑐𝑒𝑙𝑜𝑟 𝑚𝑎𝑖 𝑐𝑢𝑛𝑜𝑠𝑐𝑢𝑡̦𝑖 𝑎𝑢𝑡𝑜𝑟𝑖. 𝐼𝑢𝑏𝑖𝑟𝑒𝑎 𝑠̦𝑖 𝑐𝑟𝑒𝑑𝑖𝑛𝑡̦𝑎, 𝑠𝑝𝑒𝑟𝑎𝑛𝑡̦𝑎 𝑠𝑎𝑢 𝑡𝑟𝑖𝑠𝑡𝑒𝑡̦𝑒𝑎, 𝑎𝑟𝑚𝑜𝑛𝑖𝑎 𝑛𝑎𝑡𝑢𝑟𝑖𝑖 𝑠𝑎𝑢 𝑓𝑟𝑢𝑚𝑢𝑠𝑒𝑡̦𝑒𝑎 𝑣𝑖𝑒𝑡̦𝑖𝑖 𝑠𝑢𝑛𝑡 𝑚𝑎𝑡𝑒𝑟𝑖𝑎𝑙𝑖𝑧𝑎𝑡𝑒 𝑝𝑟𝑖𝑛 𝑐𝑢𝑙𝑜𝑟𝑖 𝑠̦𝑖 𝑠𝑖𝑚𝑏𝑜𝑙𝑢𝑟𝑖, 𝑑𝑎̂𝑛𝑑 𝑛𝑎𝑠̦𝑡𝑒𝑟𝑒 𝑢𝑛𝑜𝑟 𝑐𝑟𝑒𝑎𝑡̦𝑖𝑖 𝑑𝑒𝑜𝑠𝑒𝑏𝑖𝑡𝑒, 𝑓𝑎̆𝑢𝑟𝑖𝑡𝑒 𝑝𝑒𝑛𝑡𝑟𝑢 𝑎 𝑎𝑑𝑢𝑐𝑒 𝑢𝑛 𝑜𝑚𝑎𝑔𝑖𝑢 𝑐𝑒𝑙𝑜𝑟 𝑐𝑎𝑟𝑒 𝑎𝑢 𝑎𝑠̦𝑡𝑒𝑟𝑛𝑢𝑡 𝑐𝑢𝑣𝑖𝑛𝑡𝑒 𝑚𝑒𝑠̦𝑡𝑒𝑠̦𝑢𝑔𝑖𝑡𝑒 𝑝𝑒 ℎ𝑎̂𝑟𝑡𝑖𝑒 – Mioara Iofciulescu, curatorul expoziției și Președinte Fondator al Academiei de Artă Handmade București.

Anișoara Mușat (Galați), Victoria Semen (Ploiești), Magda Stan (Târgoviște), Adriana Câmpean (Sibiu), Feudalia Peter (Baia Mare), Delia Lobonț (Satu Mare), Cristina Petrariu (Hamburg, Germania), Elena Mazepiuc (Torino, Italia), Mirela Popa (Galați), Mioara Iofciulescu (București), Iulia Săsărman (București), Valentina Butoi (Craiova) și Iuliana Șoaită (Buzău) se numără printre autoarele zecilor de lucrări prezentate în cadrul expoziției.

𝑂𝑝𝑒𝑟𝑒𝑙𝑒 𝑒𝑥𝑝𝑢𝑠𝑒 𝑎𝑑𝑢𝑐 𝑢𝑛 𝑒𝑙𝑜𝑔𝑖𝑢 𝑙𝑢𝑐𝑟𝑢𝑙𝑢𝑖 𝑚𝑎𝑛𝑢𝑎𝑙 𝑟𝑒𝑎𝑙𝑖𝑧𝑎𝑡 𝑝𝑟𝑖𝑛 𝑐𝑜𝑟𝑒𝑙𝑎𝑟𝑒𝑎 𝑜𝑐ℎ𝑖𝑢𝑙𝑢𝑖 𝑐𝑢 𝑚𝑎̂𝑛𝑎, 𝑎 𝑠𝑖𝑚𝑡̦𝑢𝑙𝑢𝑖 𝑣𝑖𝑧𝑢𝑎𝑙 𝑐𝑢 𝑖̂𝑛𝑑𝑒𝑚𝑎̂𝑛𝑎𝑟𝑒𝑎, 𝑠𝑢𝑏𝑙𝑖𝑛𝑖𝑖𝑛𝑑 𝑡𝑎𝑙𝑒𝑛𝑡𝑢𝑙 𝑠̦𝑖 𝑚𝑎̆𝑖𝑒𝑠𝑡𝑟𝑖𝑎 𝑎𝑟𝑡𝑖𝑠̦𝑡𝑖𝑙𝑜𝑟 𝑟𝑜𝑚𝑎̂𝑛𝑖 𝑖̂𝑛𝑡𝑟-𝑜 𝑝𝑒𝑟𝑖𝑜𝑎𝑑𝑎̆ 𝑑𝑜𝑚𝑖𝑛𝑎𝑡𝑎̆ 𝑑𝑒 𝑖𝑛𝑡𝑒𝑙𝑖𝑔𝑒𝑛𝑡̦𝑎 𝑎𝑟𝑡𝑖𝑓𝑖𝑐𝑖𝑎𝑙𝑎̆ 𝑐𝑎𝑟𝑒 𝑠𝑢𝑝𝑟𝑖𝑚𝑎̆ 𝑜𝑟𝑖𝑐𝑒 𝑓𝑜𝑟𝑚𝑎̆ 𝑑𝑒 𝑐𝑟𝑒𝑎𝑡𝑖𝑣𝑖𝑡𝑎𝑡𝑒 𝑢𝑚𝑎𝑛𝑎̆. 𝐴𝑚 𝑐𝑟𝑒𝑎𝑡 𝑖𝑙𝑢𝑠𝑡𝑟𝑎𝑡̦𝑖𝑖 𝑝𝑒𝑛𝑡𝑟𝑢 𝑚𝑢𝑙𝑡𝑒 𝑐𝑎̆𝑟𝑡̦𝑖 𝑠𝑐𝑟𝑖𝑠𝑒 𝑑𝑒 𝑎𝑢𝑡𝑜𝑟𝑖 𝑟𝑜𝑚𝑎̂𝑛𝑖 𝑠̦𝑖 𝑚𝑎̆ 𝑏𝑢𝑐𝑢𝑟 𝑐𝑎̆ 𝑝𝑢𝑡𝑒𝑚 𝑜𝑚𝑎𝑔𝑖𝑎 𝑙𝑖𝑡𝑒𝑟𝑎𝑡𝑢𝑟𝑎 𝑝𝑟𝑖𝑛 𝑖𝑛𝑡𝑒𝑟𝑚𝑒𝑑𝑖𝑢𝑙 𝑒𝑥𝑝𝑜𝑧𝑖𝑡̦𝑖𝑒𝑖 𝑀𝑒𝑡𝑎𝑚𝑜𝑟𝑓𝑜𝑧𝑒 – academicianul Mircia Dumitrescu, Președinte de Onoare al Academiei de Artă Handmade București.

„Eu nu strivesc corola de minuni a lumii”, scrisă de Lucian Blaga sau „Trei lacrimi reci de călătoare”, a lui Ion Minulescu, se numără printre poeziile transpuse în coliere unicat. Din portofoliul acestei ediții nu lipsesc nici nonconformismul lui Tristan Tzara sau suprarealismul lui Gellu Naum, fiecare creație având propria ei poveste.

Arta vestimentară este reprezentată prin ținutele Reginei Maria și ale Veronicăi Micle, ce poartă semnătura designerului Mioara Iofciulescu, creații ce reflectă moda celei de-a doua jumătăți a secolului al XIX, dar și sensibilitatea, romantismul și sacrificiul personal de care au dat dovadă cele două scriitoare, devenite în același timp și personaje în operele poeților sau istoricilor vremii.

„Teiul lui Eminescu”, lucrare inspirată de arborele sub care marele poet obișnuia să scrie, este realizat de Feudalia Peter din peste șapte sute de pietre semiprețioase de aventurin și citrin și evocă imaginea teiului ca loc al creativității și al meditației.

Vizitatorii pot admira și „Colecția Tradițional” a Academiei de Artă Handmade București, compusă din obiecte menite să păstreze vie esența culturală a poporului roman, fiind prezentată cu această ocazie o selecție de piese autentice, specifice portului tradițional, dar și de bijuterii moderne ce îmbină simboluri și tehnici vechi cu designul contemporan.

„Apolodor”, colier realizat de designerul de bijuterii Adriana Câmpean, este inspirat de personajul cu același nume al lui Gellu Naum. Este o piesă ce evocă, prin detalii pictate cu o imaginație sclipitoare, aventurile personajului în lumea ludică a circului.

Tema spiritualității este transpusă în lucrarea „Divinitate”, realizată de Anișoara Mușat, un colier ce explorează noțiunea de sacru prin simboluri universale și motive religioase. Este o creație profundă, ce invită la contemplarea miracolului vieții, dar și la meditație și introspecție.

„Corola de minuni a lumii”, bijuterie realizată de Victoria Semen, este un omagiu adus operei lui Lucian Blaga. Lucrarea explorează conceptul de cunoaștere a lumii prin iubire, fiind o piesă complexă, plină de simboluri ce amintesc de misterele Universului și de marile întrebări existențiale.

Colierul „Flori de cireș” poartă semnătura Deliei Lobonț și este realizat din dantelă frivolite, o tehnică aflată pe cale de dispariție pentru că este pusă în practică de tot mai puțini artiști la nivel global. Această piesă surprinde efemeritatea și delicatețea florilor de cireș, cu rădăcini în simbolistica primăverii și a renașterii, aducând un omagiu naturii și trecerii timpului, teme literare utilizate adesea în operele scriitorilor români.

„Jocul Regilor” este un șah turnat din rășină epoxidică, opera semnată de Mioara Iofciulescu fiind un simbol al puterii și al inteligenței, o reflexie a echilibrului dintre forța și subtilitatea esențiale într-o strategie bine pusă la punct.

Academia de Artă Handmade București este organizație non-profit, înființată în anul 2021 cu scopul de a promova arta handmade creată în România, precum și tradițiile și obiceiurile românești, prin organizarea de expoziții și conferințe tematice, ateliere creative și schimburi de experiență, precum și cursuri de formare și perfecționare a diferitelor tehnici de lucru manual

Expoziție de pictură și grafică grafică „Imagini și culori“ la Teatrul pentru copii și tineret Colibri
2026-01-15 14:30 - 15:30, 2026-01-16 11:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Teatrul pentru copii și tineret Colibri Craiova sărbătorește Ziua Culturii Naționale alături de artiștii plastici reuniți în Grupul de Artă Vizuală „Art Amicis“, o comunitate creativă din Craiova, ce promovează valorile artistice locale.
Joi, 15 ianuarie 2026, la ora 14:30 va fi vernisată expoziția de pictură și grafică „Imagini și culori“, în Sala Studio a teatrului. Invitată este Minuna Mateiaș – critic de artă. Curatorul expoziției este Pușa Bărbulescu. Accesul este gratuit.

Expoziția de artă vizuală „Eminesciana“ - ediția a VI-a
2026-01-15 15:00 - 16:00 | Galeriile Cromatic, str. Al. Macedonski, nr. 28, Craiova, Dolj, România
Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale, Asociația Seniori Art Craiova și Cromatic Art Sudio vernisează joi, 15 ianuarie 2026, ora 15:00, la Galeriile „Cromatic“, expoziția „Eminesciana“ – ediția a VI-a, dedicată Zilei Culturii Naționale și împlinirii a 176 de ani de la nașterea Luceafărului poeziei românești.
Expoziția de artă vizuală „Eminesciana“ – ediția a VI-a aduce pe simezele Galeriilor „Cromatic“, în perioada 15 – 31 ianuarie 2026, peste 50 de creații semnate de 44 de artiști plastici din mai multe orașe ale României (Craiova, Constanța, Tulcea, Calafat, Drăgășani), dar și din Gabon – Africa Centrală. Curatorii expoziției sunt artiștii plastici Emilian Popescu și Daniel Guță. Vizitatorii vor putea admira lucrări de pictură, sculptură, fotografie, tapiserie și desen. Expozițiile vor fi deschise de Emilian Popescu – lect. univ. dr. în Arte vizuale și prof. Nicolae Marinescu – directorul Revistei Mozaicul.
Intrarea este liberă.

Expoziția de pictură „Eminesciana junior“ – ediția a II-a
2026-01-16 15:00 - 16:00 | Filarmonica Oltenia, Calea Unirii, nr. 16, Craiova, Dolj, 200585, România
Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale, Asociația Seniori Art Craiova și Cromatic Art Sudio vernisează vineri, 16 ianuarie, ora 15:00, la Filarmonica Oltenia Craiova, expoziția „Eminesciana junior“ – ediția a II-a, dedicată Zilei Culturii Naționale și împlinirii a 176 de ani de la nașterea Luceafărului poeziei românești.
Expoziția „Eminesciana junior“ – ediția a II-a cuprinde picturi realizate de elevi cu vârste cuprinse între 6 -14 ani în cadrul programului de inițiere în artă „Să trăim frumos într-un mediu sănătos“, derulat din 2018 de Asociația Seniori Art Craiova și Cromatic Art Studio, în parteneriat cu Secția pentru Conservarea şi Promovarea Culturii Tradiţionale, sub îndrumarea lui Daniel Guță – artist plastic și curatorul expoziției. „Eminesciana junior“ – ediția a II-a va fi deschisă la Filarmonica Oltenia Craiova în perioada 16 – 31 ianuarie 2026.
Intrarea este liberă.

Expoziție „A painting: abstract and material”
2026-01-16 17:00 - 18:00 | Galeria Arta 1, Calea Unirii, nr. 12, Craiova, Dolj, România
A Painting: abstract and material

Facultatea de Teologie Ortodoxă în parteneriat cu Uniunea Artiștilor Plastici din România, Filiala Craiova, organizează vineri, 16.01.2025, la ora 17:00, expoziția „A painting: abstract and material”.

Evenimentul va avea loc la Galeria Arta 1, Calea Unirii, nr. 16 (vis-a-vis de Mercur).

Expoziția va putea fi vizitată până la data de 30 ianuarie 2026.
